Søndag aften ved 18-tiden krydsede den lille pige vejen, for at komme over til sin storesøster på ni år. Men pigen overså en bil, der kom kørende og hvis fører, ifølge Nordjyllands Politi, ikke kunne undgå at ramme pigen. Det fortæller vagtchef hos Nordjyllands Politi, Poul Basberg, til TV2/NORD. Den syvårige blev bragt til sygehuset, men ved ankomsten var hun død.

Opsummering:
En syvårig pige blev søndag aften kørt ned på Vildmosevej ved Brønderslev - hun døde senere af sine kvæstelser